 Školský klub detí pri Piaristickej spojenej škole Fr. Hanáka v Prievidzi

Riadenie a organizácia ŠKD



1. ŠKD riadi riaditeľ školy.
2. Výchovno- vzdelávaciu činnosť organizuje vedúca vychovávateľka.
3. Riaditeľ školy určuje počet tried ŠKD podľa počtu prihlásených žiakov.







Prevádzka ŠKD



1. ŠKD je v prevádzke po celý školský rok, okrem dní pracovného pokoja a štátnych sviatkov,      
    denne od 6,30 do 16,30 hod. Počas prázdnin sa riadi podľa osobitného grafikonu.
2. ŠKD sa riadi režimom dňa, ktorý je súčasťou vnútorného poriadku školy.






Zaraďovanie žiakov



1. Žiaci sa do ŠKD zaraďujú na jeden školský rok a to na základe elektronického prihlásenia
    formou Edupage účtu a potvrdenú zákonným zástupcom žiaka najneskôr do 31. mája 
    príslušného školského roka. Žiaci prvých ročníkov a žiaci, ktorí prichádzajú do školy
    formou prestupu z inej školy, podávajú písomnú prihlášku (zápisný lístok), následne 
    po zriadení Edupage účtu potvrdia prihlásenie elektronicky zákonní zástupcovia. 
    Prihlášky sa spresnia vždy do 15. 9. školského roka. 
2. O zaradení žiaka rozhoduje riaditeľ školy alebo ním poverená osoba. O vyradení žiaka
    rozhoduje riaditeľ školy po prerokovaní s vychovávateľom. Zákonný zástupca dostane
    rozhodnutie o zaradení/vyradení žiaka do ŠKD.
3. Do ŠKD sa prednostne zaraďujú žiaci nižších ročníkov, ktorí sú prihlásení na pravidelnú 
    dochádzku, ale aj starší žiaci, spravidla do piateho ročníka ZŠ (podľa aktuálneho počtu
    tried ŠKD). 
4. Odhlásenie žiaka z ŠKD sa uskutočňuje písomnou žiadosťou rodiča formou
    odhlasovacieho lístka. Odhlásiť žiaka je možné najneskôr 3 dni pred začiatkom mesiaca, 
    kedy odhlásenie nadobúda platnosť.



Výchovno-vzdelávacia činnosť



1. Výchovno-vzdelávacia činnosť je zameraná na činnosti oddychového, rekreačného,
    záujmového charakteru a na prípravu na vyučovanie, ktorá sa uskutočňuje v triedach 
    ŠKD.
2. Výchovnú a vzdelávaciu činnosť ŠKD vykonávajú pedagogickí zamestnanci -   
    vychovávatelia. Deti vedú k samostatnosti, disciplinovanému správaniu a kultúrnemu   
    stravovaniu sa v školskej jedálni.
3. Záujmová činnosť sa uskutočňuje v rámci tried, podľa organizácie vychovávateľa.
    Žiaci majú možnosť zúčastňovať sa i na iných formách záujmovej činnosti, napr. mimo 
    školy.
4. V oblasti rekreačného charakteru – vychádzkami, hrami, športom a cvičením
    vychovávatelia umožňujú žiakom čo najviac času tráviť na čerstvom vzduchu a takto sa
    starajú o dobrý telesný rozvoj žiakov.
5. V čase určenom na prípravu na vyučovanie si žiaci robia aj domáce úlohy, nevyrušujú
    ostatných a vychovávateľ im pomáha podľa potreby.
6. Súčasťou výchovno-vzdelávacej činnosti je aj stravovanie žiakov. Do jedálne prichádzajú 
    čistí, slušne sa správajú a správne stolujú. Po skončení obeda celá trieda odchádza
    z jedálne spoločne. Stravovaciu kartičku (čip) zabezpečujú rodičia v zmysle pokynov
    vedúcej jedálne.
7. Na záujmovú a rekreačnú činnosť sa môžu využívať aj telocvične, ak sú voľné, alebo iné
    objekty školy. 





Dochádzka žiakov



1. Rozsah dennej dochádzky, spôsob odchodu detí, prípadne záujmovú činnosť mimo ŠKD,
    uvedie rodič na prihlasovacom lístku. Prípadné zmeny v dochádzke a spôsobe odchodu
    oznamuje rodič písomne. 
2. Žiaka možno v priebehu šk. roka prihlásiť kedykoľvek, ak to umožňujú voľné kapacity 
    v ŠKD alebo odhlásiť z ŠKD vždy tri dni pred skončením mesiaca. Odhlasovanie dieťaťa
    z ŠKD počas školského roka je formou odhlasovacieho lístka. Prihlásenie má záväzný
    charakter a o odhlásení žiaka z ŠKD rozhoduje riaditeľ školy na základe preukázaných
    dôvodov.
3. Za príchod do ranného klubu zodpovedajú rodičia. Žiakov do tried odvádza službukonajúci 
    vychovávateľ o 7,30 h.
4. Ak odíde dieťa z ŠKD bez sprievodu rodiča (v sprievode inej splnomocnenej osoby),
    právnu zodpovednosť berie na seba rodič.



Starostlivosť o zdravie a bezpečnosť



1. Za bezpečnosť žiakov počas celého pobytu v klube zodpovedá vychovávateľ, na krúžku 
    vedúci krúžku, ktorý žiakov osobne prevezme a odovzdá vychovávateľovi.
2. Prechod žiakov do iných tried zabezpečuje vychovávateľ.
3. Ak sú vytvorené triedy ŠKD z viacerých tried, zabezpečuje prechod ten učiteľ, ktorý má 
    poslednú vyučovaciu hodinu, žiaci II. stupňa v rámci školy dochádzajú do ŠKD samé.
4. Pri hrách a iných činnostiach je vychovávateľ povinný poučiť žiakov o bezpečnosti.
5. Pri činnostiach organizovaných mimo objektu školy môže mať vychovávateľ najviac 25 
    detí.
6. V prípade úrazu vychovávateľ poskytne prvú pomoc, oznámi to rodičom, vedeniu školy 
     a spíše o tom záznam.
7. Nosenie drahých a nebezpečných predmetov do ŠKD je zakázané.
8. Žiaci majú osobné veci – ošatenie označené.
9. Straty osobných vecí poistených žiakov vybavuje vychovávateľ v spolupráci s rodičmi 
    a administratívnou pracovníčkou školy.
10. Ak zistí vychovávateľ u žiaka nevoľnosť, teplotu, upovedomí o tom rodičov 
      telefonicky.
11. Podávanie akýchkoľvek liekov (s výnimkou chronického ochorenia) je zakázané.
12. Zakazuje sa akékoľvek používanie mobilných telefónov a volacích zariadení počas celej
      činnosti školského klubu (použiť ho možno len vo výnimočnej situácii s dovolením
      vychovávateľa – na účely komunikácie s rodičmi).
13. Žiak v školskom klube musí byť riadne prezutý.























Úhrada príspevkov za pobyt žiakov v ŠKD




1. Príspevok je určený rozhodnutím riaditeľa školy podľa § 5 ods. 6 zákona NR SR
    č.596/2003 Z. z. o štátnej správe v školstve a školskej samospráve a o zmene a doplnení
    niektorých zákonov. 

2. Príspevok je možné znížiť, zvýšiť alebo odpustiť podľa § 114 ods. 4 a § 114 ods. 7 zákona
    NR SR č. 245/2008 Z. z.  o výchove a vzdelávaní (školský zákon) a o zmene a doplnení 
    niektorých zákonov. 

3. Výška príspevku na čiastočnú úhradu nákladov spojených s hmotným zabezpečením 
    v školskom klube detí je 30 eur (mesačne) pre každého žiaka, prihláseného do školského
    klubu detí.

4. Tento príspevok sa podľa § 114 ods. 3 č. 245/2008 Z. z., uhrádza prevodom do 25. dňa
    v predchádzajúcom mesiaci (mesiac vopred) paušálne a platí každé zapísané dieťa. 
    Poplatok sa uhrádza na č. účtu – IBAN SK27 0200 0000 0016 3183 0558. 
    Do správy pre prijímateľa treba napísať ŠKD priezvisko, meno a triedu žiaka.

5. Príspevok sa neuhrádza podľa  § 114 ods. 7 č. 245/ 2008 Z. z. za žiaka:
a) ktoré má prerušenú dochádzku do školského klubu detí na viac ako 30 po sebe
     nasledujúcich kalendárnych dní z dôvodu choroby alebo rodinných dôvodov 
     preukázateľným spôsobom, 
b) ktoré nedochádzalo do školského klubu detí v čase školských prázdnin alebo bola
    prerušená prevádzka školského klubu detí zapríčinená zriaďovateľom alebo inými 
    závažnými dôvodmi; v týchto prípadoch uhrádza zákonný zástupca pomernú časť určeného 
    príspevku.

6. Príspevok sa neuhrádza podľa § 114 ods. 4 č. 245/2008 Z. z. za žiaka, ak zákonný zástupca 
    dieťaťa predloží riaditeľovi školy doklad o tom, že je poberateľom dávky v hmotnej núdzi a 
    príspevkov k dávke v hmotnej núdzi.

7. Okrem tohto príspevku je rodič povinný uhradiť príspevok na stravovanie dieťaťa. Spôsob 
    úhrady je trvalý príkaz na úhradu do 15. dňa v mesiaci vopred na č. účtu
    SK75 02000000 0023 3850 8353. Ako VS rodič uvedie číslo stravovacej kartičky (čipu).   
    Zmenu osobných údajov dieťaťa rodič písomne oznámi v školskej jedálni Trikostrav s. r. o. 

8. V prípade, že rodič opakovane neuhradí poplatky v stanovených termínoch, po upozornení 
    vedúcou školského klubu detí, môže riaditeľ školy následne pristúpiť k vylúčeniu
    žiaka zo školského klubu detí.







Práva a povinnosti dieťaťa





Dieťa má právo na:

a) rovnoprávny prístup k výchove a vzdelávaniu 
b) individuálny prístup rešpektujúci jeho schopnosti a možnosti, nadanie a zdravotný stav v 
    rozsahu ustanovenom týmto zákonom 
c) úctu k jeho vierovyznaniu, svetonázoru, národnostnej a etnickej príslušnosti 
d) poskytovanie poradenstva a služieb spojených s výchovou 
e) výchovu a vzdelávanie v bezpečnom a hygienicky vyhovujúcom prostredí 
f) organizáciu výchovy a vzdelávania primeranú jeho veku, schopnostiam, záujmom, 
    zdravotnému stavu a v súlade so zásadami psychohygieny 
g) úctu k svojej osobe a na zabezpečenie ochrany proti fyzickému, psychickému a
    sexuálnemu násiliu 
h) na slobodnú voľbu krúžkov v súlade so svojimi možnosťami, záujmami a záľubami v
    rozsahu ustanovenom výchovným programom 
i) na informácie týkajúce sa jeho osoby a jeho výchovno-vzdelávacích výsledkov 






Dieťa je povinné: 

a) neobmedzovať svojím konaním práva ostatných osôb zúčastňujúcich sa výchovy a
    vzdelávania 
b) dodržiavať školský poriadok školy a ďalšie vnútorné predpisy školy alebo školského
    zariadenia 
c) chrániť pred poškodením majetok školy alebo školského zariadenia a majetok, ktorý škola
    alebo školské zariadenie využíva na výchovu a vzdelávanie 
d) chrániť pred poškodením učebnice, učebné texty a učebné pomôcky, ktoré im boli 
    bezplatne zapožičané 
e) konať tak, aby neohrozoval svoje zdravie a bezpečnosť, ako aj zdravie a bezpečnosť
    ďalších osôb zúčastňujúcich sa na výchove a vzdelávaní 
f) rešpektovať pokyny zamestnancov školy alebo školského zariadenia, ktoré sú v súlade so 
    všeobecne záväznými právnymi predpismi, vnútornými predpismi školy a dobrými mravmi g) odovzdať čipovú kartu (čip) na obed svojmu vychovávateľovi







Sankcie za porušovanie školského poriadku

Žiakovi podľa závažnosti priestupku po prerokovaní v pedagogickej rade možno uložiť niektoré z výchovných opatrení v následnej postupnosti:

1. Písomné napomenutie vychovávateľom (slovníček/ EDUPAGE): najviac 3 krát 
- porušovanie školského poriadku ŠKD aj po verbálnych upozorneniach, 
- nerešpektovanie pokynov vychovávateľa, 
- hrubé alebo vulgárne správanie voči iným deťom, 
- verbálne obťažovanie, šikanovanie. 


2. Pokarhanie triednym učiteľom: najviac 1 krát 
- po konzultácii s rodičom a prerokovaní v pedagogickej rade za opakované menej závažné a 
  závažnejšie priestupky voči Školskému poriadku ŠKD (svojvoľné vzdialenie sa z triedy
  ŠKD, požívanie alkoholických a tabakových výrobkov, sústavné vyrušovanie, opakované 
  používanie vulgárnych slov, ničenie školského majetku, krádež v škole podľa rozsahu, 
  nedôstojné správanie voči učiteľom, vychovávateľom a spolužiakom, ničenie životného 
  prostredia v areáli školy).


3.Pokarhanie riaditeľom školy: najviac 1 krát 
- závažné porušenie školského poriadku ŠKD, úmyselné poškodenie školského majetku, 
- hrubé alebo vulgárne správanie voči zamestnancom školy,  
- pretrvávajúce problémy po písomnom napomenutí vychovávateľom (alebo triednym 
  učiteľom). 


4. Vylúčenie z ŠKD: 
- závažné porušenie školského poriadku ŠKD a BOZP, 
- ubližovanie a ohrozovanie zdravia detí, 
- pretrvávajúce opakované problémy po písomnom pokarhaní riaditeľom školy. 


Pozn.: O všetkých napomenutiach budú rodičia resp. zákonní zástupcovia informovaní cez Edupage, poprípade telefonicky, tiež na rodičovských združeniach triednym učiteľom a pri závažných problémoch predvolaním zák. zástupcu do školy – pohovor s riaditeľom, vychovávateľom, o ktorom bude spísaný záznam.




Školský poriadok ŠKD vypracovala  Matilda Turanská, vedúca ŠKD.



V Prievidzi, september 2026           

 Mgr. Ambróz Jamriško, riaditeľ školy

